bg en mk bg ru uk bg bg ru bg ru uk bg bg ru uk bg ru bg ru bg bg bg fr bg bg ru bg bg ru ru bg mn ru bg hbs_cyr bg bg ru ru ru bg bg bg ru bg bg bg bg bg mk bg bg ru bg bg bg bg bg bg bg bg bg bg bg bg bg bg hu bg fr bg bg bg bg bg bg bg bg bg bg bg bg bg bg bg bg bg bg vi bg ru bg ru mk bg en sv fr de de fr fr fr sv de bg bg vi bg bg bg uk ru bg bg bg en bg bg bg tl bg hbs_lat en es
"Листопад" близо до Голямо Бучино | село Големо Бучино
контакт с ловци от Големо Бучино
Къде по-точно ще мине магистрала Люлин през село Големо Бучино?
Тая магистрала явно има нужда
преди 10 години 22 седмици
и отбивка на магистралата ако
преди 10 години 47 седмици
Аз сьм за Александър
преди 10 години 47 седмици
Az sum za Stefan Zafirov
преди 10 години 47 седмици
E I AIDE DA NAPI6E NIAKOI KOI
преди 10 години 48 седмици
гласувайте на 23 октомври изборите са важни
преди 10 години 49 седмици
има корекции в графика по
преди 10 години 50 седмици
нали си наясно че това няма
преди 10 години 50 седмици
Последни публикации в блога
Възстановиха хижата над Големо Бучино
Читалище "Люлински изгрев" юбилей 110 години
Читалище "Люлински изграв" информация
Манастирът в село Големо Бучино е ремонтиран
Мебели и домашно имущество са унищожени при пожар в къща
Пернишки полицаи задържаха двама в момент на превозване на крадени мантинели
В края на миналата седмица, ВиК – Перник пусна в експлоатация основно ремонтирания резервоар на селото
Започва ремонт на пътя от Перник за София през Бучино
Самодейци просълзиха Големо Бучино
Двама възрастни пенсионери от Големо Бучино прекарват всички дни и нощи след земетресението под открито небе.
Големо Бучино — Уикипедия
"Листопад" близо до Голямо Бучино
"Листопад" близо до Голямо Бучино
Изпратено от kopcheto на Нед., 17/01/2010 - 19:11
Няма връщане назад, зад нас е пропаст, казаха за ДУМА гладуващите строители на автомагистрала "Люлин"
Поредният сериал от турска драма този път върви не край Босфора, а близо до Голямо Бучино. С български "актьори" и специалното участие на "Мапа Дженгиз" - консорциумът, който строи родна автомагистрала недалеч от столицата. "Актьорите" са трима. Засега. Когато пристигнахме край бараките на управлението, където на високото гордо се вее турското знаме, лекарят току-що бе прегледал двама от тях, третият - дама, беше на среща с двама министри в столицата. За да им каже очи в очи това, заради което те тримата преди ден обявиха гладна стачка. Какво е трябвало да изтърпят, за да се решат на толкова рискована крачка като гладния протест, който може да коства здравето и живота им дори. Методи Зафиров е на 59 години, страда от язва, електрозаварчик. Валери Иванов е на 46 години, шофьор. Защитаваме правата си, казват двамата за ДУМА, и тъй като не можем да се разберем доброволно със "сайбиите", да стигнем до някакъв консенсус, се решихме на тази крачка. Няма връщане назад, зад нас е пропаст, казват двамата мъже. Не сме против турските колеги, добавя Методи, аз даже съм ги обучавал на професията, а сега те вземат в пъти повече от нас, и то в евро. Не ни се плаща извънредният труд, нямаме условия за работа, няма синдикална стая, тоалетна дори нямаме - ходим по храстите, но сега опадаха листата и не е удобно... Валери Иванов ни показва лист със своеобразно счетоводство - 29 дни в месеца работа по 12 часа дневно възлизат в часове по неговите сметки някъде към феноменалните 467 дни от 356 възможни в годината... И сумата за годината от 6000 лева, получени за толкова часа труд. Чисто за октомври той е взел 450,22 лв. Валери не е частен случай. По 28 дни и по 12 часа на ден работят хората по трудов договор тук. Попитайте, казват и двамата, защо в България, в която се плаща в лева, а в Турция - в друга валута, турските строители получават заплати в евро и те отиват директно в турска банка. Те получават и три пъти на ден безплатна храна, а българите - един, има турска кухня, гледат турска телевизия, перат им дрехите безплатно, даже мястото, където е администрацията, наричат турска територия. И пак повтарят, че нямат нищо против турските си колеги - "искаме си само нашето". Защото "все повече потъваме, окопаваме се, вървим назад". Няма ни един закон, дето да се спазва, негодуват гладуващите. Заплатите се определят и те на око. Правилото е: "Ако не ти харесва, върви си вкъщи!" Децата ни ни подкрепят за стачката, гражданството - също, казват Валери и Методи. Илиана Гогева, която е синдикален лидер на КНСБ на обекта, нарича ставащото на магистралата дискриминация. Искаме, казва, чуждите работодатели да спазват българското законодателство. Другите застават зад нас, твърди и третата гладуваща. И добавя малко сантиментално "виждат надежда в нашите очи". Домакините си отиват, гостите остават - нещо подобно се случва на автомагистрала "Люлин". За дискриминация досега говорехме, когато засягаше нашите в чужбина. Сега говорим за българите в България и някак си разумът не може да го възприеме. Затова сигурно се ражда като вопъл и протестът: "Ние, българските граждани, строящи автомагистрала "Люлин" и работещи в сдружение "Мапа Дженгиз", започваме гладна стачка, защото повече не желаем да бъдат потъпквани нашите права на български и европейски граждани! Ние сме български граждани и данъкоплатци, които всекидневно съвестно изпълняваме своите трудови задължения! Ние сме български граждани, които ще защитават своите граждански и трудови права със всички средства, позволени от законите на Република България." Сред исканията на протестиращите са изравняване на заплатите на българските и турските работници, започване на преговори за сключване на колективен трудов договор със синдикалната организация на КНСБ и "Мапа Дженгиз", за да може легитимната синдикална структура да се намеси в изработването на правилника за вътрешния трудов ред и останалата нормативна база, засягаща заплати и работно време, както и да бъдат извършени корекции в начина на хранене. А иначе на новостроящата се магистрала работят хора и машини, виждат се нови виадукти, огромни ровове зеят край купища пръст - краят му не се вижда. За качество няма кого да попиташ. Няма кому да зададеш и доста други въпроси. Когато помолихме фирмената охрана да ни съдейства за среща с някой от "турската територия" на управлението, отговорът бе, че няма никаква възможност някой да направи това за нас, журналистите. Охраната сподели колко им е трудно да опазват всичко тук наоколо от кражби и други посегателства. Даже ни се извиниха, че не могат да ни помогнат, но... По-малко от 30 часа, след като тримата работници на автомагистралата обявиха гладна стачка, бе насрочена спешна среща с участието на министрите на труда и на регионалното развитие Тотю Младенов и Росен Плевнелиев, областния управител на Перник, ръководството на КНСБ, Главна инспекция по труда и Агенция "Пътна инфраструктура". Тотю Младенов призова работниците да спрат гладната стачка. Още не сме изчерпали формите на диалога, каза той. Не е работа на министрите да казват кой каква заплата да получава, а на синдикатите и работодателите - да разпишат правилата и да подпишат колективен трудов договор, каза още министърът. Трябва да бъдат направени правила, но това не означава всички да получават еднакво, коментира и министър Плевнелиев. Членът на УС на Агенция "Пътна инфраструктура" Клаус Дитер Щоле сподели, че заплащането трябва да е според квалификацията, опита и стажа. Той също се обърна с апел за спиране на гладната стачка. Това е безкрайно страдалческо, за мен като лекар това е най-тежкият избор на един работник, каза синдикалният лидер Желязко Христов. Дали ще спрем гладната стачка, зависи от това дали ще постигнем споразумение по исканията си, ако не - ще сезираме ОЛАФ как се харчат европейските пари за инфраструктурните обекти, категорична бе Гогева. Синдикатите Разликата в заплатите между турските и българските работници на строежа на автомагистрала Люлин е три пъти. Това каза вицепрезидентът на КНСБ Валентин Никифоров. Ние искаме да се спазва българското законодателство и конституцията, където е разписано, че за равна работа се получава равно възнаграждение, каза още той. Българските работници обявиха, че се чувстват дискриминирани. Главната инспекция по труда наложи санкция на фирмата в размер на 90 000 лв., но промени няма. Явно е, че те плащат от пари, които така или иначе по закон трябва да са наши. Получава се омагьосан кръг и затова хората обявиха гладна стачка, добави Никифоров. Според него на строителната площадка напълно е погазен законът за безопасни и здравословни условия на труд. Според председателя на федерация "Транспортни работници" на КТ "Подкрепа" Розен Зарков подобни проблеми се наблюдават и в други фирми с международно участие у нас, както и с български работници в чужбина. Тук забравят закони и законодателство и започват да правят каквото си решат. Затова заставам зад тези хора, за мен са много прави, заяви Зарков. Категорично възразяваме на предложението на Симеон Дянков, който приема предоставянето в България на чужда работна ръка, каза Андрей Върбанов, главен секретар на "Подкрепа". Според него по този начин инвестираме в чужда икономика на наша територия.
Е "аплодисменти" за турската
Изпратен от yale на Нед., 17/01/2010 - 22:20.
Е "аплодисменти" за турската  фирма за пореден път!Това със сигурност не е онова което хората искаха за себе си със строежа на автомагистралата!В кой век живеем за да сме свидетели на подобно отношение - дискриминация?!!Тази дума трябва да се забрани със закон,според мен.Каква е тази кухня - само турска - след като има български работници и то в България?!!Какво е това заплащане в три пъти в повече?!!Какво е това работно време?!!Какви са тези условия на труд?!!Възмутена съм!!!Подкрепям хората които търсят правата си - УСПЕХ!!!
tircite:predi sa ni ebavali i
Изпратен от Анонимен на Ср., 15/06/2011 - 22:42.
tircite:predi sa ni ebavali i pak ni ebavat.sasipaha ni seloto
iPernik.info | PernikOnline.com | RadomirOnline.com | BreznikOnline.com | TranOnline.info | ZemenOnline.com | KovachevciOnline.com